Steinbjørn B. Jacobsen

Steinbjørn Berghamar Jacobsen (30. september 1937 – 12. april 2012) var en færøsk forfatter, poet og lærer. Jacobsen var bedst kendt for sine børnebøger, men han har også skrevet noveller, romaner og skuespil. Jacobsen fik tildelt Færøernes litteraturpris (Bókmentavirðisløn M. A. Jacobsens) i 1981 i kategorien skønlitteratur.

Jacobsen blev født og opvokset i Sandvík den 30. september 1937.. Sandvík er den nordligste bygd på Færøernes sydligste ø, Suðuroy. Da Jacobsen voksede op var der ingen vejforbindelse til Sandvík, man måtte enten gå over fjeldet til Hvalba og derefter til Tvøroyri, eller også måtte man sejle. Sandvík blev forbundet med Hvalba med en tunnel i 1969. Før Jacobsen startede på lærerseminariet i Tórshavn, forsøgte han sig som sømand, det kan ses som tema i nogle af hans værker.
Han var rektor for Føroya Fólkaháskúli (Færøernes Højskole) fra 1970 til 1980.

Steinbjørn B. Jacobsen døde af kræft den 12. april 2012 i Tórshavn, 74 år gammel.

I månederne efter deres fars død, arbejdede to af hans børn, Eyð og Kári, med 10 af deres fars digte. Sønnen, Kári Jacobsen, komponerede melodier til digtene og datteren, Eyð Berghamar Jacobsen, synger sangene. Resultatet blev en CD, som Tutl har udgivet. De navngav CD-albummet Tungl, Steinbjørn B. Jacobsen. Tungl var titlen på en af Steinbjørn B. Jacobsen's digtsamlinger, som han udgav i 1987. Eyð og Kári holdt en konsert i Østrøms pakhus i Tórshavn på deres fars fødselsdag den 30. september 2012, da han ville være fyldt 75, i forbindelse med udgivelsen af Tungl. CD'en var dedikeret til deres far og udkom den 1. oktober 2012.

Bibliografi

Børnebøger 
 1970 - Hønan og hanin, 2. udgave udkom i 1976, samtidig også udgivet i norsk oversættelse, 3. udgave udkom i 1987.
 1971 - Hin snjóhvíti kettlingurin, børnebog, oversat til svensk og publiceret i Kammeratposten i 1974, 2. udgave udkom i 1987.
 1972 - Mæið. 2. udgave udkom i 1976, og samtidig udkom bogen også på norsk. 3. udgave på færøsk udkom i 1987.
 1972 - Krákuungarnir
 1974 - Lív og hundurin
 1975 - Gráisteinur
 1979 - Hin reyða ryssan, publiceret i norsk oversættelse i 1980.
 1980 - Maria og rossið, (om samme tema som "Hin reyða ryssan", om en rød hest), i norsk oversættelse i 1982.
 1981 - Lív og dýrini
 1981 - Mia og Eyð
 1983 - Reyða, (den sidste bog om den røde hest Reyða Ryssa), udgivet i norsk oversættelse i 1985.
 1985 - Sí og Sú
 1987 - Uni og Una
 1987 - Sí og Sú síggja
 1989 - Vár og mánin, udgivet sammen med oversættelser til norsk og svensk.
 1992 - Lítli Páll í Nólsoy
 1993 - Tvey systkin
 1993 - Eftir nátungum
 2001 - Eg eigi

Digte 
 1966 - Heimkoma
 1968 - Fræ
 1974 - Kjøkr
 1980 - Tægr
 1981 - Lív, yrkingar, ognað øllum ið missa, digte (dedikeret til alle som har mistet en af sine kære, Jacobsen mistede sin datter Lív).
 1984 - Læraramyndir
 1987 - Tungl
 1997 - Tinna og Tám
 2001 - Karr

Romaner 
 1984 - Hall, 2. udgave udkom i 1985
 1991 - Kasta

Noveller 
 1975 - Á veg millum bygda, novellesamling.

Skuespil 
 1969 - Ivaliva og aðrir leikir, Ivaliva og einaktaran Fløskurnar, skuespil, opført i 1969, publiceret i 1975.
 1975 - Skipið, skuespil, opført i 1975, oversat til islandsk og opført i Islands nationalteater (Þjóðleikhúsið) 1977, publiceret i 1982.
 1982 - Tey bæði í húsinum, skuespil, opført i Tórshavn samme år.
 1985 - Trý leikrit (Tre skuespil)
 1997 - Húsið o.a. stutt, skuespil.
 1999 - Jólabørn, 24 historier til børn, julekalender til radioen (útvarpskalendarin)
 2000 - Nólsoyar Páll, skuespil.

Hørespil til radio og TV 
 1976 - Den gode vilje, TV spil på dansk, er skrevet sammen med Gunnar Hoydal.
 1977 - Náttúran og børnini, manuskript til børnefilm.
 2006 - Soleiðis er, radio hørespil. (Er hverken udgivet eller spillet endnu)

Erindringer 
 2004 - Grund 1, erindringer.
 2005 - Grund 2, erindringer.
 2011 - Grund 3, erindringer og Sandvíks historie.

Oversættelser til færøsk 
 1972 - Flytifuglur, samling af digte fra andre sprog, oversat til færøsk, sammen med Heðin M. Klein.

Redaktør mm. 
 1983 - Sjón og seiggj, jubilæumsbog for at hædre Erlendur Patursson, redaktør sammen med Heðin M. Klein.
 1984 - Ung orð 1, tekstsamling, redaktør sammen med Árni Dahl og Ása Magnussen.
 1985 - Ung orð 2, tekstsamling, redaktør sammen med Árni Dahl og Ása Magnussen.
 1985 - Hon kysti hann, samling af færøske kærlighedsdigte.
 1988 - Floygd orð 1 og Floygd orð 2, samling, redaktør sammen med Árni Dahl, Ása Magnussen og Páll Sivertsen.
 1982 - Brá úr USA, rejseskildring.
 1982 - Dia og Mia, skolebog til undervisning i færøsk.
 1984 - Her eru vit, sange til børn på kasettebånd.
 1994 - Bárður Jákupsson, en bog om den færøske kunstner Bárður Jákupsson.

Priser 
 1976 Barnabókaheiðursløn Tórshavnar býráðs (Børnebogspris fra Tórshavns byråd)
 1981 Færøernes litteraturpris (M. A. Jacobsen's Litteraturpris)
 1985 Barnabókaheiðursløn Tórshavnar býráðs

Referencer

Eksterne links 
 DenStoreDanske.dk om Steinbjørn B. Jacobsen
 Bokasolan.fo, om Steinbjørn B. Jacobsen  

Digtere fra Færøerne
Romanforfattere fra Færøerne
Børnebogsforfattere fra Færøerne
Novelleforfattere fra Færøerne
Dramatikere fra Færøerne
Personer fra Suderø
Personer døde af kræft